ONTWORTEL: June 2012
Dit is nou al 'n maand later en ons weet nog nie of ons huis werklik verkoop is nie. Wat 'n frustrasie?!!!
Sien, die mense wat die offer op die huis gesit het, het glo finansiering deur hul werkgewer gekry (of so het ons verstaan). Dus dié dat dit 'n kontant offer is. Maar nou het hulle vir langer tyd gevra om die waarborge te wys.
Iemand van die maatskappy was selfs hier om te kom kyk of dit die koop werd was en het genoem dat hy tevrede was dat die huis sy prys werd is.
Nou hoor ons niks van die agent nie. Ons bel hom maar hy antwoord nie ons oproepe nie. Hy beantwoord ook nie ons boodkappe wat ons los nie. Verder, antwoord hy nie ons e-mails nie.
Dit raak nou belaglik! Ons gaan vandag sy baas kontak en antwoorde "demand".
Ek gee nie om of die kopers wil deurgaan met die koop of nie ... ek wil net weet waar ek staan!
Waarom kan niks meer eenvoudig verloop nie.
So 'n rukkie terug het ons gedink om die huis te verhuur en dit so adverteer en aan die agente genoem. Een van die agente met wie ons nou al 'n pad stap, bring toe 'n paartjie hier aan wat die huis vir 3 jaar wil huur. Volgens die agent het hulle 'n krediet rekord navraag gedoen en alles was reg. Iets het toe gebeur wat my 6de sintuig in oorstuur gebring het en ek kyk toe sommer op Google of ek die sogenaamde huurders in die hande kan kry om te kan verstaan wat aangaan ..... EN RAAI WAT?
Die paartjie (nogals 'n mediese dokter en sy vrou) is oral op die internet vir hul vermoedelike bedrog. Miljoene rande is ter sprake. Hoe kon die krediet navraag dit nie optel nie? Ek kan mos nie my huis in sulke mense se hande los nie?
Ek laat die agent toe onmiddelik weet dat die huis nie meer beskikbaar is nie en gee toe my redes. Die huurders kry toe my nommer in die hande en smeek om die huis te huur. Ek sê toe vir hulle ek is jammer maar ek gaan nie so kans vat nie.
Eers die huur storie en nou die koop storie .... AI TOG!
Nou ja, dit voel of ek "back to square one" is.
Sal maar voortgaan om die huis te bemark ....
Ek het ook nou-net hierdie foto op facebook gesien. Ek weet werklik nie waar dit vandaan kom nie, maar ek dink dit is werklik baie mooi en toepaslik